stanford-oval/wikipedia huggingface dataset:
รางวัลออสการ์ สาขานักแสดงนำชายยอดเยี่ยม
สถิติอายุ

| สถิติ | นักแสดง | ภาพยนตร์ | อายุ (ปี) | อ้างอิง |
| --- | --- | --- | --- | --- |
| อายุมากที่สุดที่ได้รับรางวัล | แอนโทนี ฮ็อปกินส์ | เดอะฟาเธอร์ | 83 |  |
| อายุมากที่สุดที่ได้รับการเสนอชื่อ | แอนโทนี ฮ็อปกินส์ | เดอะฟาเธอร์ | 83 |  |
| อายุน้อยที่สุดที่ได้รับรางวัล | เอเดรียน โบรดี | สงคราม ความหวัง บัลลังก์ เกียรติยศ | 29 |  |
| อายุน้อยที่สุดที่ได้รับการเสนอชื่อ | แจ็กกี คูเปอร์ | สกิปปี | 9 |  |
แหล่งข้อมูลอื่น

Oscars.org (เว็บไซต์ทางการของรางวัลออสการ์)
ฐานข้อมูลรางวัลออสการ์ เก็บถาวร 2008-09-13 ที่ เวย์แบ็กแมชชีน (เว็บไซต์ทางการ)
รายชื่อฉบับสมบูรณ์ของผู้ที่ได้รับการเสนอชื่อเข้าชิงรางวัลออสการ์
ลูอีส เมานต์แบ็ตเทน

| ธรรมเนียมพระยศของ สมเด็จพระราชินีลูอีส |
| --- | --- |
ตราประจำพระอิสริยยศ
ตราประจำพระองค์
การทูล: Her Majesty   (ใต้ฝ่าละอองพระบาท)
การแทนตน: ข้าพระพุทธเจ้า'
การขานรับ: Your Her Majesty  (พระพุทธเจ้าข้า/เพคะ)
ลูอีส อเล็กซานดรา มารี อีรีน เมานต์แบ็ตเทน (Louise Alexandra Marie Irene Mountbatten) หรือพระนามเดิมคือ เจ้าหญิงลูอีเซอแห่งบัทเทนแบร์ค (เยอรมัน: Louise von Battenberg) เป็นเจ้าหญิงจากตระกูลบัทเทินแบร์คซึ่งมีเชื้อเจ้าเยอรมัน พระนางอภิเษกสมรสเข้าสู่พระราชวงศ์สวีเดนและได้ขึ้นเป็นสมเด็จพระราชินีในสมเด็จพระเจ้ากุสตาฟที่ 6 อดอล์ฟแห่งสวีเดน
พระชนม์ชีพ

พระองค์เสด็จพระราชสมภพในฐานะพระธิดาในเจ้าชายลูทวิชแห่งบัทเทินแบร์ค กับ เจ้าหญิงวิกตอเรียแห่งเฮสส์และไรน์ พระองค์ทรงมีฐานะเป็นพระราชปนัดดาใน สมเด็จพระราชินีนาถวิกตอเรียแห่งสหราชอาณาจักร เมื่อเสกสมรสกัน ทั้ง 2 พระองค์ทรงอธิบายว่า ความรักของทั้ง 2 นั้ ราบรื่นเป็นอย่างมาก ทั้ง 2 เคยมีพระราชธิดาร่วมกัน แต่ได้สิ้นพระชนม์ไปภายในวันประสูติก่อนจะได้รับพระนามและพระอิสริยยศจากสมเด็จพระราชบิดา
พระองค์ ทรงมีศักดิ์เป็นพระราชมาตุจฉา (น้าหญิง) ใน อดีตดยุกแห่งเอดินบะระ
พระองค์กลายเป็นพระราชินีหลังจากพระราชสวามีทรงขึ้นครองราชย์ ซึ่งพระองค์กลายเป็นสมเด็จพระราชินีแห่งสวีเดนได้ เนื่องจาก เจ้าหญิงมาร์กาเรตแห่งคอนน็อต อดีตพระวรชายาในพระราชสวามี สิ้นพระชนม์
สมเด็จพระราชินีลูอีส เสด็จสวรรคตเมื่อวันที่ 7 มีนาคม พ.ศ. 2508 ณ โรงพยาบาลเซนต์โกรานในกรุงสต็อกโฮล์ม หลังจกาได้รับการผ่าตัดหลังจากทรงพระประชวรหนักมาเป็นเวลานาน พระองค์ทรงปรากฏพระองค์ค่อหน้าสาธารณะชนครั้งสุดท้ายในพิธีมอบรางวัลโนเบล ในเดือนธันวาคมปี พ.ศ. 2507 พระบรมศพของพระองค์ถูกตั้งเคียงข้างพระราชสวามี ณ สุสานหลวงในเมืองโซลนาล ทางตอนเหนือของสต็อกโฮล์ม
อภิเษกสมรส

หลังการเสด็จสวรรคตของเจ้าหญิงมาร์กาเรตแห่งคอนน็อต สมเด็จพระเจ้ากุสตาฟที่ 6 ทรงอภิเษกสมรสกับพระองค์ ทำให้พระองค์กลายเป็น สมเด็จพระราชินีแห่งสวีเดน
พระอิสริยยศ

เฮอร์มาเจสตี สมเด็จพระราชินีลูอีสแห่งสวีเดน ( Her Majesty Queen Louise of the Sweden)
พระบรมศพของพระองค์
วฏกร

| วฏกร บาดาการา, วาตาการา |
| --- | --- |
เทศบาลนคร
โลกนรรกาวภควติกเษตรัม
วฏกรแสดงแผนที่รัฐเกรละวฏกรวฏกร (ประเทศอินเดีย)แสดงแผนที่ประเทศอินเดีย
พิกัด: 11°34′2″N 75°36′2″E﻿ / ﻿11.56722°N 75.60056°E﻿ / 11.56722; 75.60056
ประเทศ: อินเดีย
รัฐ: เกรละ
อำเภอ: โกฬิกโกฏ
การปกครอง
 • ประเภท: เทศบาลนคร
พื้นที่
 • ทั้งหมด: 23.33 ตร.กม. (9.01 ตร.ไมล์)
ประชากร (2011)
 • ทั้งหมด: 75,295 คน
 • ความหนาแน่น: 3,200 คน/ตร.กม. (8,400 คน/ตร.ไมล์)
เดมะนิม: Vadakarakkaran
เขตเวลา: UTC+5:30 (IST)
PIN: 673101
รหัสโทรศัพท์: 0496
รหัส ISO 3166: IN-KL
ทะเบียนพาหนะ: KL-18
วฏกร (มลยาฬัม: വടകര; Vatakara) หรือชื่อในอดีต บาดาการา (Badagara), บากาเรต์ (ฝรั่งเศส: Bargaret) เป็นเทศบาลนคร หมู่บ้าน และเมืองสำคัญของอำเภอโกฬิกโกฏ รัฐเกรละ ประเทศอินเดีย มีขนาดพื้นที่เทศบาลรวม 23.33 km2 (9.01 sq mi) มีอาณาเขตติดต่อกับมเหทางเหนือ และเปยโยฬิทางใต้ ในสมัยของโกฬถิริ และ ซโมริน วฏกรเป็นที่รู้จักในชื่อกฑฐานาฑู ในสมัยบริติชราช ได้ถูกผนวกเข้าเป็นส่วนหนึ่งของมะละบาร์เหนือ รัฐมัทราส วฏกรเป็นที่ตั้งของโลกนรรกาวภควติกเษตรัม ซึ่งเป็นที่รู้จักจากวฏกนปัฏฏุกัล ในปี 2021 มีการค้นพบหมีน้ำสปีซีส์ใหม่บนชายฝั่งของวฏกร ที่ตั้งชื่อตามรัฐเกรละ Stygarctus keralensis
เจ้าหญิงอลิซแห่งสหราชอาณาจักร

| ธรรมเนียมพระยศของ เจ้าหญิงอลิซ |
| --- | --- |
ตราประจำพระอิสริยยศ
การทูล: Her Grand Ducal Highness (ใต้ฝ่าพระบาท)
การแทนตน: ข้าพระพุทธเจ้า
การขานรับ: Your Grand Ducal Highness(พ่ะย่ะค่ะ/เพคะ)
แกรนด์ดัชเชสอลิซแห่งเฮ็สเซินและริมไรน์ พระนามเดิมคือ เจ้าหญิงอลิซแห่งสหราชอาณาจักร (อลิซ ม้อด แมรี;25 เมษายน ค.ศ. 1843 - 14 ธันวาคม ค.ศ. 1878) ทรงเป็นสมาชิกในพระราชวงศ์อังกฤษ เป็นพระราชธิดาองค์ที่สามในสมเด็จพระราชินีนาถวิกตอเรีย เป็นพระชายาในหลุยส์ที่ 4 แกรนด์ดยุกแห่งเฮสส์และไรน์ พระองค์ทรงดำรงพระยศเป็น แกรนด์ดัชเชสแห่งเฮสส์และไรน์
เจ้าหญิงอลิซเป็นพระปัยยิกาในเจ้าชายฟิลิป ดยุกแห่งเอดินบะระ พระราชสวามีใน สมเด็จพระราชินีนาถเอลิซาเบธที่ 2 แห่งสหราชอาณาจักร ซึ่งสมเด็จพระราชินีนาถเอง ก็ทรงสืบเชื้อสายจากสมเด็จพระราชินีนาถวิกตอเรีย เช่นกัน
พระชนม์ชีพในวัยเยาว์

เจ้าหญิงอลิซประสูติเมื่อวันที่ 25 เมษายน ค.ศ. 1843 ณ พระราชวังบัคกิงแฮม กรุงลอนดอน ประเทศอังกฤษ เป็นพระราชธิดาในสมเด็จพระราชินีนาถวิกตอเรียและเจ้าชายอัลเบิร์ตแห่งแซ็กซ์-โคบูร์กและก็อตธา สาเหตุที่ชื่ออลิซมาจากเกียรติยศของนายกรัฐมนตรีอังกฤษ ลอร์ดเมลเบิร์น พระราชินียังกระตือรือร้นในข้อความชื่ออลิซเป็นชื่อของผู้หญิง ม็อด เป็นชื่อของภาษาแองโกล-แซ็กซอน จากชื่อเดิมว่า มาทิลดา ซึ่งมาจากเกียรติยศของพระมาตุจฉา เจ้าหญิงโซเฟียแห่งกลอสเตอร์ พระราชภาติกาในสมเด็จพระเจ้าจอร์จที่ 3 และพระนาม แมรี มาจากเกียรติยศของเจ้าหญิงแมรี ดัชเชสแห่งกลอสเตอร์และเอดินบะระ พระมาตุจฉาในสมเด็จพระราชินีนาถวิกตอเรียซึ่งประสูติในวันเดียวกัน
สํานักงานราชองครักษ์ประจําพระองค์

| --- | --- |
Office of the Aide-de-Camp

ภาพรวมหน่วยงาน
ก่อตั้ง: พ.ศ. 2413; 154 ปีที่แล้ว (2413)
หน่วยงานก่อนหน้า: กรมราชองครักษ์
เขตอำนาจ:  ทั่วราชอาณาจักร
สำนักงานใหญ่: หน่วยบัญชาการถวายความปลอดภัย รักษาพระองค์ พระที่นั่งอัมพรสถาน 904 ถนนนครราชสีมา แขวงดุสิต เขตดุสิต กรุงเทพมหานคร 10300
งบประมาณต่อปี: 742.2836 ล้านบาท (พ.ศ. 2559)
ฝ่ายบริหารหน่วยงาน: พล.ร.อ วีระศักดิ์ อ๊อกกังวาล ร.น., ผู้บัญชาการสำนักงานราชองครักษ์ประจำพระองค์ พล.ร.อ ณัฏฐนันท์ วิเศษสมวงศ์ ร.น., รองผู้บัญชาการสำนักงานราชองครักษ์ประจำพระองค์ พล.อ.อ เชษฐา เหมือนเเก้ว, รองผู้บัญชาการสำนักงานราชองครักษ์ประจำพระองค์
ต้นสังกัดหน่วยงาน: หน่วยบัญชาการถวายความปลอดภัยรักษาพระองค์
เว็บไซต์: www.royaloffice.th
ราชองครักษ์ สมัยรัชกาลที่ 6
สํานักงานราชองครักษ์ประจําพระองค์ (อังกฤษ: Office of the Aide-de-Camp) มีหน้าที่วางแผน สั่งการ อำนวยการและประสานงาน กำกับการ  ถวายพระเกียรติ ถวายความปลอดภัย ดำเนินการตามพระราชกรณียกิจ พระราชกิจให้เป็นไปในความสงบเรียบร้อย และ ถวายงานตามพระราชประสงค์
กำเนิดกรมราชองครักษ์

พระบาทสมเด็จพระจุลจอมเกล้าเจ้าอยู่หัว ทรงริเริ่มให้มีราชองครักษ์ขึ้นเป็นครั้งแรก เมื่อ พ.ศ. 2413 ในคราวเสด็จประพาสประเทศสิงคโปร์และปัตตาเวีย (อินโดนีเซีย) ได้ทรงพระกรุณาโปรดเกล้าฯ ให้ นายพลโท พระเจ้าบรมวงศ์เธอ กรมหลวงอดิศรอุดมเดช (ขณะนั้นดำรงพระยศ นายร้อยเอก พระเจ้าน้องยาเธอ พระองค์เจ้าศุขสวัสดิ์) ตามเสด็จฯ ซึ่งนับเป็น "ราชองครักษ์" พระองค์แรก
พระบาทสมเด็จพระจุลจอมเกล้าเจ้าอยู่หัว ได้ทรงพระกรุณาโปรดเกล้าฯ ให้เรียกนายทหารรักษาพระองค์เหล่านี้ว่า "ราช-แอด-เดอ-แกมป์" ซึ่งคัดเลือกมาจากกรมทหารมหาดเล็กรักษาพระองค์ ต่อมาเมื่อตั้งกรมยุทธนาธิการขึ้นเมื่อ วันที่ 8 เมษายน 2430 จึงทรงพระกรุณาโปรดเกล้าฯ ให้เปลี่ยนนามเป็น "แอด-เดอ-แกมป์หลวง" และไปขึ้นการปกครองบังคับบัญชากับผู้บัญชาการกรมยุทธนาธิการต่อมาในปี พ.ศ. 2434 ได้ทรงพระกรุณาโปรดเกล้าฯ ให้เปลี่ยนนามเป็น "ราชองครักษ์" สืบมาจนปัจจุบัน
ในปี พ.ศ. 2441 (ร.ศ.117) พระบาทสมเด็จพระจุลจอมเกล้าเจ้าอยู่หัว ได้ทรงพระกรุณาโปรดเกล้าฯ ให้จัดระเบียบการสำหรับราชองครักษ์ให้เป็นหลักฐานมั่นคง ด้วยการตรา "พระราชบัญญัติราชองครักษ์ ร.ศ.117" ขึ้นเป็นครั้งแรก เมื่อวันที่ 11 เมษายน 2441 โดยในมาตรา 6 ระบุข้อความว่า "สมุหราชองครักษ์กับทั้งราชองครักษ์ประจำการพวกนี้ นับเป็นกรมหนึ่ง ขึ้นอยู่ใน กรมยุทธนาธิการ" กรมราชองครักษ์จึงถือเอา วันที่ 11 เมษายน พ.ศ. 2441 นี้ เป็นวันกำเนิดกรมราชองครักษ์ (Royal Thai Aide-De-Camp Department) ซึ่งมีสมุหราชองครักษ์ เป็นผู้บังคับบัญชารับผิดชอบ
ต่อมาได้มีพระราชบัญญัติระเบียบบริหารราชการในพระองค์ พ.ศ. 2560 ประกาศในราชกิจจานุเบกษา เมื่อวันที่ 1 พฤษภาคม พ.ศ. 2560 ให้มีการจัดระเบียบบริหารราชการในพระองค์ และมีพระราชกฤษฎีกาจัดระเบียบราชการและการบริหารงานบุคคลของราชการในพระองค์ พ.ศ. 2560 กำหนดให้มี "กรมราชองครักษ์" โอนไปเป็นส่วนราชการในพระองค์ สังกัดหน่วยบัญชาการถวายความปลอดภัยรักษาพระองค์ และเปลี่ยนชื่อเป็น "สํานักงานราชองครักษ์ประจําพระองค์" (Office of the Aide-de-Camp)
วิวัฒนาการราชองครักษ์

พระบาทสมเด็จพระจุลจอมเกล้าเจ้าอยู่หัว ทรงเล็งเห็นถึงความสำคัญและคุณประโยชน์ที่จะต้องมีราชองครักษ์ไว้ปฏิบัติราชการสนองพระเดชพระคุณโดยใกล้ชิด จึงทรงพระกรุณาโปรดเกล้าฯ ให้คัดเลือก นายทหารรักษาพระองค์มาจากกรมทหารมหาดเล็กรักษาพระองค์
ต่อมาในรัชกาลพระบาทสมเด็จพระมงกุฎเกล้าเจ้าอยู่หัวได้มีพระราชดำริเปลี่ยนแปลงแก้ไขความใน พระราชบัญญัติเดิมโดยตราเป็นพระราชบัญญัติราชองครักษ์ พ.ศ. 2459 ซึ่งจากเดิมที่กำหนดให้เฉพาะนายทหารบก เป็นราชองครักษ์เท่านั้นได้โปรดเกล้าฯให้นายทหารเรือ เข้ารับราชการเป็นราชองครักษ์ด้วยและสมุหราชองครักษ์มีสิทธิขาดในการนำความเข้ากราบบังคมทูลต่อพระมหากษัตริย์ได้โดยตรง บางคราวได้ทรงพระกรุณาโปรดเกล้า ฯ แต่งตั้งนายตำรวจภูธรและนายตำรวจนครบาลเป็นราชองครักษ์เป็นกรณีพิเศษ นอกเหนือจากกฎเกณฑ์ในพระราชบัญญัติ ซึ่งนับเป็นกำเนิดของตำรวจราชสำนักเวร
เมื่อพระบาทสมเด็จพระปรมินทรมหาประชาธิปกพระปกเกล้าเจ้าอยู่หัว รัชกาลที่ 7 เสด็จขึ้นเถลิงถวัลยราชสมบัติในปี พ.ศ. 2468 ได้ทรงพระกรุณาโปรดเกล้าฯ ให้เปลี่ยนแปลงระเบียบการเกี่ยวกับราชองครักษ์บางอย่างที่สำคัญ คือ มีพระบรมราชโองการโปรดเกล้าฯ ให้ราชองครักษ์แต่เดิมในรัชกาลก่อนคงเป็นราชองครักษ์ของพระองค์สืบต่อไปและทรงพระกรุณาโปรดเกล้า ฯ ให้ใช้ "ปลอกแขน"เป็นเครื่องหมายแสดงว่าเป็นราชองครักษ์ขณะปฏิบัติหน้าที่ประจำพระองค์
วิวัฒนาการราชองครักษ์ได้มีการเปลี่ยนแปลงแก้ไขมาเป็นลำดับเพื่อให้มีความเหมาะสมกับสภาวการณ์ในแต่ละรัชกาล ซึ่งในรัชสมัยของพระบาทสมเด็จพระปรมินทรมหาภูมิพลอดุลยเดชมหาราช รัชกาลปัจจุบันได้มีกฎระเบียบและพระราชบัญญัติที่เกี่ยวข้องกับราชองครักษ์ดังนี้ คือ ได้จำแนกราชองครักษ์ออกเป็น 3 ประเภท คือ
นายทหารราชองครักษ์พิเศษ แต่งตั้งจากนายทหารสัญญาบัตรซึ่งเกษียณอายุราชการเเล้วและต้องปฏิบัติหน้าที่ราชองครักษ์ ในบางโอกาส เหมือนนายทหารราชองครักษ์ในพระองค์
นายทหารราชองครักษ์ในพระองค์ แต่งตั้งจากนายทหารสัญญาบัตรประจำการ และคงรับราชการตามตำแหน่งเดิม มีหน้าที่ประจำ ตามเสด็จรักษาการณ์และปฏิบัติกิจการอื่นในพระมหากษัตริย์
นายทหารราชองครักษ์ประจำพระองค์ แต่งตั้งจากนายทหารสัญญาบัตรประจำการ ซึ่งสังกัดหน่วยบัญชาการถวายความปลอดภัยรักษาพระองค์ มีหน้าที่ปฏิบัติกิจการในองค์พระมหากษัตริย์แล้วแต่จะทรงพระกรุณาโปรดเกล้าฯ
ราชองครักษ์ทุกคนจะต้องปฏิบัติหน้าที่ถวายความปลอดภัยและถวายพระเกียรติ แด่พระบาทสมเด็จพระเจ้าอยู่หัว สมเด็จพระนางเจ้าฯ พระบรมราชินีนาถ และพระบรมวงศานุวงศ์ ตลอดเวลา 24 ชั่วโมง ณ ที่ประทับ รวมทั้งการเสด็จฯ แปรพระราชฐานประทับแรม ณ พระตำหนักในต่างจังหวัด เพื่อทรงงานและเยี่ยมเยียนราษฏรในทุกพื้นที่ของประเทศ
คณะผู้บริหาร (กรมราชองครักษ์) ชุดสุดท้าย

พลเรือเอก เดชา บุญนาค รองสมุหราชองครักษ์
พลเอก พูลสวัสดิ์ ปัญจมานนท์ รองสมุหราชองครักษ์
พลเอก พงษ์เทพ กนิษฐานนท์ รองสมุหราชองครักษ์
พลเอก ณรงค์ แสงชนะศึก รองสมุหราชองครักษ์
พลเรือเอก วีระศักดิ์ อ๊อกกังวาล รองสมุหราชองครักษ์
พลเอก นนท์เกษม ขำเกษม รองสมุหราชองครักษ์
พลเอก หม่อมหลวงทศนวอมร เทวกุล รองสมุหราชองครักษ์
พลอากาศเอก ธีระพล คล้ายพันธ์ รองสมุหราชองครักษ์
พลอากาศเอก เดชา หันหาบุญ รองสมุหราชองครักษ์
พลเรือเอก คมสรร บุษปะเวศ รองสมุหราชองครักษ์
พลเรือเอก คณีพล สงเจริญ รองสมุหราชองครักษ์
พลอากาศเอก พิเชษฐ์ นฤเบศรวชิรภักดี เสนาธิการกรมราชองครักษ์
วันที่ 10 ธันวาคม 2559 มีประกาศสำนักนายกรัฐมนตรี เรื่อง ให้นายทหารพ้นจากราชการ เนื่องจากลาออกจากราชการ รองสมุหราชองครักษ์
และเมื่อวันที่ 1 มิถุนายน 2560 ราชกิจจานุเบกษาได้เผยแพร่พระราชโองการ ประกาศ เรื่อง ทรงพระกรุณาโปรดเกล้าโปรดกระหม่อมให้นายทหารลาออกจากราชการ ความว่า มีพระราชโองการโปรดเกล้าโปรดกระหม่อมให้ พลเอก สายัณห์ คัมภีร์พันธุ์ อดีตสมุหราชองครักษ์ ในพระบาทสมเด็จพระปรมินทรมหาภูมิพลอดุลยเดช รัชกาลที่ 9 ลาออกจากราชการเพื่อรักษาตัว ตั้งแต่วันที่ 19 พฤษภาคม 2560 วันที่ 28 มกราคม พ.ศ. 2561 ได้มีพระบรมราชโองการประกาศโปรดเกล้าฯแต่งตั้งข้าราชการในพระองค์ให้ดำรงตำแหน่งจำนวน 44 รายโดยย้ายผู้บริหารกรมราชองครักษ์​ทั้งหมดให้มีผลตั้งแต่ วันที่ 1 สิงหาคม 2560
ภารกิจหลัก

มีหน้าที่วางแผน สั่งการ อำนวยการและประสานงาน กำกับการ ถวายพระเกียรติ ถวายความปลอดภัย ดำเนินการตามพระราชกรณียกิจ พระราชกิจให้เป็นไปในความสงบเรียบร้อย และ ถวายงานตามพระราชประสงค์ ทั้งนี้ ต้องปฏิบัติให้ถูกต้องตาม พระราชประสงค์และราชประเพณี
หน่วยงานในสังกัด

สำนักงานราชองครักษ์ประจำ มีหน้าที่ดำเนินการเกี่ยวกับการวางเเผน ควบคุมการปฏิบัติในการถวายความปลอดภัย ถวายอารักขา ถวายพระเกียรติ รวมทั้งการธุรการเเละกำลังพล การส่งกำลังบำรุง การสนับสนุนสายพลาธิการ ขนส่ง การบริการ สายการเเพทย์ งานห้องสมุดหลวง คลังพัสดุ ครุภัณฑ์ เอกสารประวัติศาสตร์ของหน่วย การงบประมาณเเละการเงิน มีผู้อำนวยการสำนักงานราชองครักษ์ประจำ เป็นผู้บังคับบัญชารับผิดชอบ
สำนักงานรักษาความปลอดภัย มีหน้าที่วางแผน อำนวยการ ประสานงาน และปฏิบัติการระวังป้องกัน ในการรักษาความปลอดภัยสำหรับองค์พระมหากษัตริย์ พระราชินี พระรัชทายาท ผู้สำเร็จราชการแทนพระองค์ พระบรมวงศานุวงศ์ ผู้แทนพระองค์ และพระราชอาคันตุกะ มีผู้อำนวยการสำนักงานรักษาความปลอดภัย เป็นผู้บังคับบัญชารับผิดชอบ
สำนักนโยบายเเละเเผน มีหน้าที่พิจารณาเสนอความเห็น วางแผน อำนวยการ ประสานงาน ดำเนินการเกี่ยวกับการรักษาความปลอดภัย การธุรการ การกำลังพล การข่าว การยุทธการ การฝึกและศึกษา การสื่อสารและสารสนเทศ การงบประมาณ ในการสนับสนุนการรักษาความปลอดภัย สำหรับองค์พระมหากษัตริย์ พระราชินี พระรัชทายาท ผู้สำเร็จราชการแทนพระองค์ พระบรมวงศานุวงศ์ ผู้แทนพระองค์ และพระราชอาคันตุกะ และการคุ้มครองพยานในคดีอาญา มีผู้อำนวยการสำนักนโยบายและแผน เป็นผู้บังคับบัญชารับผิดชอบ
สำนักงานกิจการพิเศษ มีหน้าที่วางแผน อำนวยการ ประสานงาน และปฏิบัติการเกี่ยวกับงานกิจการพิเศษ ตามพระราชกระแส หรือพระราชประสงค์ ในการสนับสนุนการรักษาความปลอดภัยสำหรับองค์พระมหากษัตริย์ พระราชินี พระรัชทายาท ผู้สำเร็จราชการแทนพระองค์ พระบรมวงศานุวงศ์ ผู้แทนพระองค์ และพระราชอาคันตุกะ มีผู้อำนวยการสำนักงานกิจการพิเศษ เป็นผู้บังคับบัญชารับผิดชอบ
ดูเพิ่ม

รายนามสมุหราชองครักษ์
ตราราชการกรมราชองครักษ์
ราชองครักษ์ขณะปฏิบัติหน้าที่
วงศ์เทวราชา

วงศ์เทวราชา บ้างเขียน วงศเทวราชา เป็นบทละครประพันธ์โดยหลวงพัฒนพงศ์ภักดี (ทิม สุขยางค์) แต่งขึ้นในปีใดไม่ปรากฏแน่ชัด รู้แต่ว่าผู้แต่ง แต่งเมื่อครั้งยังเป็นขุนจบพลรักษ์ ในช่วงรัชสมัยพระบาทสมเด็จพระจอมเกล้าเจ้าอยู่หัวต่อกับพระบาทสมเด็จพระจุลจอมเกล้าเจ้าอยู่หัว เป็นบทละครมีเนื้อเรื่องแบบนิทานจักร ๆ วงศ์ ๆ
บทละครเรื่องนี้ได้รับความนิยมจากกลุ่มที่นิยมอ่านนิทานคำกลอนหรือเรื่องจักร ๆ วงศ์ ๆ จากโรงพิมพ์วัดเกาะ โดยหลวงพัฒนพงศ์ภักดีแต่งบทละครนี้ขึ้นเพื่อให้ละครของเจ้าพระยามหินทรศักดิธำรงเล่น แต่เจ้าพระยามหินทรศักดิธำรงเห็นว่าไม่เหมาะที่จะใช้เล่นละครจึงให้พิมพ์ขายในราคาเล่มละสลึง แต่มิได้บอกว่าผู้ใดแต่งบทละครเรื่องนี้
จนเมื่อพระบาทสมเด็จพระจุลจอมเกล้าเจ้าอยู่หัวทรงพระประชวร ประทับอยู่แต่ในห้อง จึงทรงเรียกหาหนังสือที่ยังไม่เคยทรงฟังให้มาอ่านถวาย ซึ่งก็ได้อ่านบทละครเรื่องนี้ ต่อมาพระองค์ทรงพระราชนิพนธ์บทละครเรื่องอีกสำนวนหนึ่งล้อเรื่องเดิมและล้อเลียนคนสมัยนั้นซึ่งเป็นบุคคลจริงเพิ่มเติมไปด้วย โดยฉบับของพระบาทสมเด็จพระจุลจอมเกล้าเจ้าอยู่หัวทรงพระราชนิพนธ์ใน พ.ศ. 2427 ฉบับพระบาทสมเด็จพระจุลจอมเกล้าเจ้าอยู่หัว เนื้อหาเริ่มตั้งแต่พระวงศ์เทวราชสั่งไปรับนางบุษบงมาจัดพิธีอภิเษก พระองค์ทรงพระราชนิพนธ์ระหว่างประชวร ใช้เวลาประพันธ์ 43 วัน โดยมิได้ตรวจตราแก้ไข หนังสือนี้จึงมีแต่ฉบับข้างที่กับที่พระราชทานพระบรมราชานุญาตให้เจ้านายฝ่ายในคัดสำเนาไปน้อยฉบับด้วยกัน
ฉบับของหลวงพัฒนพงศ์ภักดี (ทิม สุขยางค์) มีโอกาสตีพิมพ์เมื่อคราวเปิดตึกมาลินีที่โรงพยาบาลจุฬาลงกรณ์ ฉบับพระบาทสมเด็จพระจุลจอมเกล้าเจ้าอยู่หัวมีการตีพิมพ์เมื่อ พ.ศ. 2469
เนื้อหา

นางสุวรรณมณฑาละเลยการเข้าเฝ้าพระอิศวรและถูกสาปให้มาเป็นมนุษย์และอาศัยอยู่กับพระฤๅษีพรหมลิขิตมุนี พระอินทร์ลงมาสมพาสกับนางแล้วกลับสวรรค์ ต่อมานางได้ให้กำเนิดพระวงศ์เทวราชและเลี้ยงดูจนอายุได้ 13 ปี ต้องการรู้จักพระบิดา พระอินทร์จึงลงมาประทานพรพร้อมทั้งของวิเศษคือแก้วสารพัดนึก ม้าวิเศษ พญาครุฑมนตร์เรียกสัตว์ป่าและแหวนวิเศษ
พระอินทร์ได้กลับมารับนางสุวรรณมณฑากลับสวรรค์ พระวงศ์เทวราชออกเดินทางท่องเที่ยวผจญภัยไปในป่าและได้บริวารเพิ่มคือวานรสังขปัดกับราชสีห์สิงหราชเป็นทหารเอก จากนั้นได้ไปร่วมพิธียกศรเพื่อชิงนางบุษบงซึ่งเป็นธิดาของท้าวนพศูรผู้เป็นยักษ์ครองเมืองสมุทรคีรี แต่พระวงศ์เทวราชลอบเข้าหานางก่อน เมื่อท้าวนพศูรรู้เรื่องจึงกริ้วมากและเกิดสงครามระหว่า ในที่สุดพระวงศ์เทวราชก็ได้รับชัยชนะด้วยฝีมือและกลอุบายต่างๆ แต่ท้าวนพศูรยังมีความแคลงใจในคุณสมบัติของพระวงศ์เทวราช พระวงศ์เทวราชได้ยกศรีเพื่อแสดงว่าตนมีความสามารถคู่ควรกับนางบุษบง
ลีโอนีด ชวาร์ตซ์มาน

Soviet–Russian animator (1920–2022)
| ลีโอนีด ชวาร์ตซ์มาน |
| --- | --- |
ชวาร์ตซ์มาน ใน ปี ค.ศ. 2011
เกิด: อิซเรล อะโรโนวิช ชวาร์ตซ์ 30 สิงหาคม ค.ศ. 1920(1920-08-30) มินสค์, สาธารณรัฐสังคมนิยมโซเวียตเบียโลรัสเซีย
เสียชีวิต: 2 กรกฎาคม ค.ศ. 2022(2022-07-02) (101 ปี) มอสโก, รัสเซีย
อาชีพ: อนิเมะเตอร์ ศิลปินด้านภาพ
ปีปฏิบัติงาน: ค.ศ. 1952–ค.ศ. 2001
ลีโอนีด อะโรโนวิช ชวาร์ตซ์มาน (รัสเซีย: Израиль Аронович Шварцман; เกิดวันที่ 30 สิงหาคม 1920 – 2 กรกฎาคม 2022) เป็นแอนิเมะเตอร์และศิลปินภาพชาวโซเวียตและรัสเซีย เขาใช้เวลาส่วนใหญ่ในอาชีพสร้างสรรค์ที่ โซยุซมุลต์ฟิล์ม ในมอสโก ที่ซึ่งเขาทำงานเป็นผู้อำนวยการฝ่ายศิลป์ในเรื่อง Cheburashka, 38 Parrots, The Golden Antelope, The Scarlet Flower, The Snow Queen และอื่น ๆ
ชีวิตในวัยเด็ก

ชวาร์ตซ์มานเกิดใน มินสค์, สาธารณรัฐสังคมนิยมโซเวียตไบโลรัสเซีย และเติบโตในครอบครัวที่นับถือศาสนาและพูดภาษายิดดิชในเมืองเก่า พ่อของเขาทำงานเป็นนักบัญชีที่โรงงานอิฐ แต่เขาเสียชีวิตก่อนวัยอันควรเมื่อชวาร์ตซ์มานอายุเพียง 13 ปี ปู่ย่าตายายฝ่ายแม่ของเขาอพยพไปสหรัฐอเมริกาในปี ค.ศ. 1924 ทำให้ครอบครัวเป็นหนี้และเขาต้องดูแลพี่น้องของเขา หลังจากการศึกษาขั้นพื้นฐานสิ้นสุดลง เนื่องจากเขามีความสนใจในขบวนการเยาวชนคอมมิวนิสต์ เขาได้เข้าเรียนที่โรงเรียนมัธยมปลายซึ่งปัจจุบันได้เปลี่ยนเป็นโรงเรียนรัฐบาล ในปี ค.ศ. 1935 เขาได้เข้าเรียนที่โรงเรียนศิลปะแห่งใหม่กับเพื่อนและเพื่อนร่วมงานในอนาคต เลฟ มิลชิน หลังจากสำเร็จการศึกษา พวกเขาทั้งสองย้ายไปเลนินกราดด้วยความหวังที่จะทำงานในสายงานศิลปะ แต่สถาบันศิลปะไม่เคยยอมรับใบสมัครของพวกเขา และพวกเขาถูกบังคับให้ไปเรียนหลักสูตรเตรียมความพร้อมที่ โรงเรียนศิลปะเลนินกราด แม่และหลานชายของชวาร์ตซ์มานเสียชีวิตจากความอดอยากในการปิดล้อมเลนินกราด และตามคำพูดของเขา "ไม่มีเพื่อนรุ่นเดียวกันของฉันคนใดเลยที่กลับมาสู่สนามรบ"
อาชีพ

เขาเป็นคนไร้บ้าน ไม่มีพ่อแม่หรือพี่น้อง และถูกปฏิเสธอาชีพด้านศิลปะ เขาจึงแสวงหามุมเล็ก ๆ น้อย ๆ ในโลกแห่งความคิดสร้างสรรค์มากขึ้น ในปี ค.ศ. 1945 เขาสมัครเข้าเรียนที่สถาบันภาพยนตร์ VGIK และในปี ค.ศ. 1951 เมื่อเขาสำเร็จการศึกษา เขาได้เข้าทำงานที่ โซยุซมุลต์ฟิล์ม ซึ่งเขาอยู่ตลอดอาชีพของเขา ชวาร์ตซ์มานมีเครดิตในภาพยนตร์ 70 เรื่องที่สตูดิโอแห่งนี้ เขาเป็นคนถนัดซ้าย
เขาเป็นที่รู้จักในฐานะผู้สร้างภาพลักษณ์ของเชบูราชก้า เนื่องจากเขาเป็นผู้ปั้นและแอนิเมตตัวละครนี้ด้วยตัวเอง ชวาร์ตซ์มานเป็นที่รักในอเมริกาและยุโรป และยังมีผู้ติดตามมากมายในญี่ปุ่นที่ชื่นชอบตัวละครนี้ ฮายาโอะ มิยาซากิ กล่าวว่าเขาเริ่มกลับมาแอนิเมตอีกครั้งเมื่อได้เห็นผลงานของเขาใน The Snow Queen ในวันเกิดครบรอบ 100 ปีของเขา วลาดิมีร์ ปูติน ได้เขียนจดหมายถึงเขาว่าเป็นผู้อาวุโสของโรงเรียนแอนิเมชันแห่งชาติและเป็นบุคคลที่มีพรสวรรค์อย่างมาก เขาได้จัดพิธีในมอสโกเพื่อฉลองวันเกิดครบรอบ 100 ปีของเขา และที่พิธีนั้นสตูดิโอแอนิเมชันที่เขาทำงานมาหลายปีได้แสดงความยินดีกับเขา
ในปี ค.ศ. 2002 เขาได้รับตำแหน่ง ศิลปินแห่งประชาชนของสหพันธรัฐรัสเซีย เมื่ออายุ 82 ปี ในปี ค.ศ. 2016 ชวาร์ตซ์มานได้รับรางวัลที่สอง รางวัลประธานาธิบดีสำหรับการเขียนและศิลปะสำหรับเด็กและเยาวชน
ไม่นานหลังจากการรุกรานยูเครนของรัสเซีย เขาได้ลงนามในจดหมายสาธารณะที่ประณามการรุกราน ร่วมกับนักสร้างแอนิเมชันที่มีชื่อเสียงคนอื่น ๆ เช่น ยูรี นอร์สไตน์ และ การ์รี บาร์ดิน
การเสียชีวิต

ชวาร์ตซ์มานเสียชีวิตด้วยวัยชราเมื่อวันที่ 2 กรกฎาคม ค.ศ. 2022 ขณะอายุ 101 ปี
แหล่งข้อมูลอื่น

ลีโอนีด ชวาร์ตซ์มาน ที่อินเทอร์เน็ตมูวีเดตาเบส
Leonid Shvartsman's page on Peoples.ru (ในภาษารัสเซีย)
ลิ้นมังกร

| ลิ้นมังกร |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
อันดับ:: Asparagales
วงศ์:: Asparagaceae
สกุล:: Dracaena
สปีชีส์::  D.  trifasciata
ชื่อทวินาม
Dracaena trifasciata (Prain) Mabb.

ชื่อพ้อง
 Sansevieria trifasciata Prain Sansevieria laurentii
ผลลิ้นมังกรในธรรมชาติ
ดอกลิ้นมังกร
ลิ้นมังกรพันธุ์แคระใบสั้น (Dracaena trifasciata Hahnii)
ลิ้นมังกร (ชื่อวิทยาศาสตร์: Dracaena trifasciata; อังกฤษ: snake plant, Saint George's sword หรือ mother-in-law's tongue) เป็นพืชในวงศ์ Asparagaceae เป็นไม้ล้มลุก มีเหง้าใต้ดิน ใบเดี่ยว สีเขียวเข้มแกมเทา อวบน้ำ ดอกช่อ สีขาวมีกลิ่นหอม เป็นพืชท้องถิ่นในแอฟริกาตะวันตกตั้งแต่ไนจีเรียถึงคองโก ใช้เป็นไม้ประดับ ใบใช้ตำละเอียด แก้พิษตะขาบ แมงป่อง
ชื่อทวินามเดิม Sansevieria trifasciata ปัจจุบันจัดเป็นชื่อพ้องของลิ้นมังกร
อนุกรมวิธานและศัพทมูลวิทยา

เมื่อปี ค.ศ. 1794 ชื่อสกุล Sansevieria ตั้งขึ้นโดยคาร์ล พีเทอร์ ทุนเบอร์ก (Carl Peter Thunberg) เพื่อเป็นเกียรติแก่ไรมอนโด ดี ซานโกร (Raimondo di Sangro) เจ้าชายแห่งเมืองซานเซเวโร (San Severo) ประเทศอิตาลี ในปี ค.ศ. 2017 ชื่อสกุลเปลี่ยนเป็น Dracaena ชื่อลักษณะเฉพาะ trifasciata หมายถึง "สามมัด"
ชื่ออื่นของ Dracaena trifasciata คือ ลิ้นแม่ยาย และอื่น ๆ เช่น ว่านหางเสือ, ว่านงาช้าง, คลีบปลาวาฬ, ลิ้นนาคราช
ชื่ออื่นภาษาอังกฤษคือ mother-in-law's tongue (ลิ้นแม่ยาย-แม่ผัว), Saint George's sword (ดาบของนักบุญจอร์จ) และ snake plant (ต้นงู) จากรูปร่างใบที่แหลม และในชื่อ viper's bowstring hemp (ป่านสายธนูของงูพิษ) เนื่องจากเคยใช้ทำเป็นเส้นใยพืชของสายธนู
ลักษณะ

เป็นไม้ล้มลุกหลายปี ไม่ผลัดใบ มีไหลใต้ดิน เป็นข้อปล้องสั้นๆ บางครั้งอยู่เหนือพื้นดิน
ใบแข็งหนาตั้งตรง รูปใบหอก บางครั้งบิดเล็กน้อยหรือบิดเป็นเกลียว ปลายเรียวแหลม ขอบเรียบ ใบที่โตเต็มที่มีสีเขียวเข้มถึงเขียวอมเทา มีแถบสีเขียวอ่อนหรือสีเทาอมเขียวพาดขวางเป็นระยะตลอดความยาวใบ เป็นลวดลายอยู่ที่แผ่นใบ ในพันธุ์ปลูกต่าง ๆ มีสีและลวดลายที่ต่างกัน บางชนิดมีเส้นใยเหนียวที่ใช้ทำเชือก ใบมักมีความยาวตั้งแต่ 70–90 เซนติเมตร (2.3–3.0 ฟุต) กว้าง 5–6 เซนติเมตร (2.0–2.4 นิ้ว) และอาจยาวได้ถึง 2 เมตร ( 6 ฟุต) หากเติบโตในสภาวะที่เหมาะสม
ช่อดอกออกจากซอกกาบใบ มักชูสูงพ้นพุ่มใบ มีหลายรูปแบบ ทั้งช่อเชิงลด (spike) ช่อกระจะ (raceme) ช่อกระจะแยกแขนง (racemose panicle) บางชนิดเป็นช่อกระจุกที่โคนต้น แต่ละช่อมีดอกจำนวนมาก ดอกสีขาวถึงสีขาวอมชมพู มีวงกลีบรวมเชื่อมติดกันเป็นหลอด ปลายแยกเป็น 6 กลีบบานจากล่างขึ้นบนในช่วงเย็นถึงช่วงเช้าของวันรุ่งขึ้น และมีกลิ่นหอม กลีบดอก 6 กลีบ เกสรตัวผู้ 5 อัน เกสรตัวเมีย 1 อัน
ผลมีเนื้อนุ่ม เมื่อสุกมีสีแดงอมส้ม ภายในมี 1–2 เมล็ด
ลิ้นมังกรเป็นพืชกลางคืน ปิดปากใบเวลากลางวัน เปิดปากใบเฉพาะตอนกลางคืนเท่านั้นเพื่อป้องกันไม่ให้น้ำระเหยในแสงแดดที่ร้อนจัด และเพื่อดูดซับก๊าซคาร์บอนไดออกไซด์พร้อมทั้งคายความชื้นและปล่อยแก๊สออกซิเจนออก พืชจะนำก๊าซคาร์บอนไดออกไซด์ที่เก็บไว้ในตอนกลางคืนมาใช้ในกระบวนการสังเคราะห์แสงในตอนเช้า ซึ่งเรียก กระบวนการสังเคราะห์แสงของกรดคราซุลาเซน (crassulacean acid metabolism, CAM) ซึ่งเป็นลักษณะที่พบได้ทั่วไปในพืชอวบน้ำหลายชนิดที่ต้องทนต่อสภาพแห้งแล้ง ลักษณะกระบวนการสังเคราะห์แสงของพืชกลุ่มนี้จะสลับกับพืชทั่วไป ด้วยคุณสมบัติที่ช่วยดูดซับก๊าซคาร์บอนไดออกไซด์ในเวลากลางคืนได้ดี จึงทำให้หลายคนนิยมนำเอาพืชกลุ่มนี้มาตกแต่งในอาคาร
การใช้งานและนิเวศวิทยา

นิยมใช้เป็นไม้ประดับกลางแจ้งในสภาพภูมิอากาศร้อนขึ้น และเป็นที่นิยมในฐานะเป็นพืชในร่มในที่อยูอาศัยและสำนักงาน (houseplant) ดูแลง่าย เนื่องจากลิ้นมังกรเป็นไม้อวบน้ำ มีความทนต่อระดับแสงน้อยและการให้น้ำที่ไม่สม่ำเสมอ มักเน่าได้ง่ายถ้าได้รับน้ำมากเกินไป ในช่วงฤดูหนาวต้องการการให้น้ำเพียงครั้งเดียวทุกสองเดือน และควรปลูกในดินร่วนหรือดินปนทราย ระบายน้ำดี
จัดเป็นวัชพืชในบางส่วนของภาคเหนือของออสเตรเลีย
การศึกษาเรื่องอากาศสะอาดของนาซ่า พบว่า ลิ้นมังกร (D. trifasciata) มีศักยภาพในการกรองอากาศภายในอาคาร โดยขจัดสารพิษหลัก 4 ใน 5 ชนิดที่เกี่ยวข้องกับอาการป่วยโรคตึกเป็นพิษ SBS (sick building syndrome) แม้ว่าการใช้งานจริงภายในอาคารพืชมีอัตราการกรองที่น้อยกว่าในชั้นการการศึกษา
ลิ้นมังกรสามารถขยายพันธุ์โดยการตัดหรือแบ่งไหล (เหง้า) ซึ่งเป็นวิธีที่ไม่เกิดการแปรผันทางพันธุกรรม (variegation)
ลิ้นมังกรมีสารซาโปนินซึ่งเป็นพิษเล็กน้อยต่อสุนัขและแมวในระบบทางเดินอาหาร (หากบริโภคเข้าไป) แม้ว่าเป็นพืชที่ไม่เป็นพิษในการทดลองกับหนู ในการศึกษาศักยภาพในการต้านการเกิดแผล
การใช้งานและนิเวศวิทยา > ในประเทศไทย

พืชสกุลลิ้นมังกรกระจายพันธุ์ในเขตร้อนและเขตกึ่งร้อนของทวีปแอฟริกา มาดากัสการ์ อินเดีย และประเทศในแถบอินดีสตะวันออก ซึ่งค้นพบแล้วประมาณ 70 ชนิด โดยประเทศไทยถือเป็นแหล่งปลูกเลี้ยง รวบรวมสายพันธุ์ และผลิตลูกผสมที่มีศักยภาพแห่งหนึ่งของโลก
การปลูกลิ้นมังกรบริเวณรอบรั้วบ้านจะช่วยป้องกันไม่ให้งูหรือสัตว์เลื้อยคลานที่เป็นอันตรายเข้ามาได้ สันนิษฐานว่าลิ้นมังกรมีใบขึ้นเบียดกันหนาแน่น และบางสายพันธุ์มีขอบใบที่เรียบเป็นลักษณะที่สัตว์เลื้อยคลานบางประเภทไม่เข้าใกล้
เจ้าชายกุสตาฟ อดอล์ฟ ดยุกแห่งเวสเตร์บอตเติน

| ธรรมเนียมพระยศของ ดยุกแห่งเวสเตร์บอตเติน |
| --- | --- |
ตราประจำพระอิสริยยศ
การทูล: His Royal Highness   (ใต้ฝ่าพระบาท)
การแทนตน: ข้าพระพุทธเจ้า'
การขานรับ: Your Royal Highness  (พะย่ะค่ะ/เพคะ)
เจ้าชายกุสตาฟ อดอล์ฟ ดยุกแห่งเวสเตร์บอตเติน (22 เมษายน ค.ศ. 1906 – 26 มกราคม ค.ศ. 1947) เป็นพระราชโอรสในสมเด็จพระเจ้ากุสตาฟที่ 6 อดอล์ฟแห่งสวีเดน กับเจ้าหญิงมาร์กาเรตแห่งคอนน็อต และเป็นพระราชชนกในสมเด็จพระราชาธิบดีคาร์ลที่ 16 กุสตาฟแห่งสวีเดน และเป็นพระมาตุลาในสมเด็จพระราชินีนาถมาร์เกรเธอที่ 2 แห่งเดนมาร์ก และสมเด็จพระราชินีอันเนอ-มารีแห่งกรีซ